વ્યવસ્થાપકોને મતે રિડેવલપમેન્ટને કારણે ઘણા લોકો બીજે શિફ્ટ થઈ ગયા હોવાથી અને પરમિશન મેળવવાની પ્રક્રિયા વધુ કડક થઈ ગઈ હોવાથી હવે લોકો સોસાયટીઓમાં નાના પાયે જ ગણેશોત્સવ મનાવવાનું પસંદ કરે છે. બૃહનમુંબઈ સાર્વજનિક ગણેશોત્સવ સમન્વય સમિતિના નરેશ દહીબાવકર જણાવે છે, “એ હકીકત છે કે રિડેવલપમેન્ટને કારણે શહેરમાં કેટલાંય સાર્વજનિક ગણેશોત્સવ પંડાળ પર અસર પડી છે. સોસાયટીમાં રહીને ધામધૂમથી ગણેશોત્સવ ઉજવતા ઘણા લોકો સ્થળાંતર કરી જતા ઉત્સાહમાં ઘટાડો થઈ ગયો છે. આથી લોકોએ મ્યુનિસિપલના રસ્તાઓ પર ઉજવણી કરવાને બદલ સોસાયટીઓની અંદર ગણેશોત્સવ ઉજવવાનું શરૂ કરી દીધું છે.”